Vinderen af den prestigefyldte konkurrence Årets Kok blev Michael Miv Pedersen fra Aalborg. En titel, der kommer meget belejligt, da han åbner egen restaurant i Aalborg den 1. april i år. - Nu skal jeg bare ud og fejre det, så det bliver rigtig fedt, siger Michael pedersen til TV2/Nord. Konkurrencen blev afviklet søndag i Bella Center i København i forbindelse med Copenhagen Food Fair. En af de personer, der har været med til at afvikle danmarksmesterskabet for kokke fra begyndelsen, er Per Mandrup, der kalder dette års niveau "fornuftigt højt". - Nogle af kokkene var rutinerede og havde været med tidligere. Men det var en god blanding af nye og gamle deltagere, siger Per Mandrup. Michael Pedersen er måske bedre kendt som Miv, og var en del af kokkeduoen Miv og Møller. Det var fjerde gang han stillede op i konkurrencen om at blive årets kok. De andre år er Michael Pedersen blevet henholdvis nummer fire tre to og altså nu et.Med hæderen får Michael Pedersen mulighed for at kvalificere sig til verdensmesterskaberne for kokke, kaldet Bocuse d'or.

Opsummering:
Titlen som Årets Kok er gået til en kok, der om kort tid slår dørene op til sin egen restaurant i Nordjylland.